Document ID: 31993D0360

31993D0360
L 148/45
JURNALUL OFÍCIAL AL UNIUNII EUROPENE
DECIZIA COMISIEI
din 28 mai 1993
de autorizare a statelor membre să prevadă derogări de la anumite dispoziții ale Directivei 77/93/CEE a Consiliului referitoare la lemnul Thuja L. provenit din Canada
(93/360/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 77/93/CEE a Consiliului din 21 decembrie 1976 privind măsurile de protecție față de introducerea în Comunitate a organismelor dăunătoare plantelor sau produselor din plante și față de răspândirea lor în Comunitate (1), modificată ultima dată prin Directiva 93/19/CEE (2), în special a treia liniuță din articolul 14 alineatul (3),
având în vedere cererile din partea statelor membre,
întrucât, în conformitate cu dispozițiile Directivei 77/93/CEE, lemnul de Thuja L., inclusiv cel care nu și-a păstrat suprafața naturală rotundă, provenit din Canada, China, Japonia, Coreea, Taiwan și Statele Unite ale Americii, poate fi introdus în cadrul Comunității numai în cazul în care este însoțit de certificatele prevăzute de articolele 7 și 8 din directivă menționată și numai în cazul în care este decojit și fără găuri cauzate de larvele din specia (neeuropeană) Monochamus spp.;
întrucât lemnul de Thuja L., provenit din Canada, este introdus în prezent în Comunitate; întrucât, în acest caz, țara respectivă nu emite, de obicei, certificate fitosanitare;
întrucât Comisia a stabilit, în temeiul informațiilor disponibile în prezent, că a fost instituit un program aprobat și monitorizat oficial de emitere a unor „certificate de control al decojirii și găurilor de cauzate de larve”, în scopul asigurării unei decojiri adecvate și reducerii riscului reprezentat de organismele dăunătoare; întrucât riscul răspândirii organismelor dăunătoare se reduce în cazul în care lemnul este însoțit de un „certificat de control al decojirii și găurilor cauzate de larve”, emis în conformitate cu programul respectiv;
întrucât Comisia se asigură că Canada pune la dispoziție toate informațiile tehnice necesare evaluării funcționării programului de certificate de control al decojirii și găurilor cauzate de larve;
întrucât prezenta decizie ar trebui să fie revizuită înainte de 1 aprilie 1995;
întrucât măsurile stabilite de prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
(1) Statele membre sunt autorizate prin prezenta să prevadă, în conformitate cu condițiile stabilite la alineatul (2), o derogare de la articolul 7 alineatul (2) și de la articolul 12 alineatul (1) litera (b) din Directiva 77/93/CEE, în ceea ce privește lemnul de Thuja L., incluzând lemnul care nu și-a păstrat suprafața naturală rotundă, provenit din Canada.
(2) Condițiile următoare trebuie îndeplinite:
(a)
controlul respectării cerințelor stabilite la anexa IV partea A secțiunea 1 punctul 1.4 la directiva menționată de către clasificatori formați, calificați și autorizați în acest scop printr-un program aprobat și monitorizat de Serviciul de Protecție a Plantelor din cadrul Ministerului Agriculturii din Canada;
(b)
efectuarea de controale ale respectării condițiilor de la litera (a) în fabricile de cherestea, de către inspectori industriali sau agenții acestora și în porturi de către inspectorii expeditorilor, cu toții calificați și autorizați în acest scop de Serviciul de Protecție a Plantelor menționat anterior. În plus, sistemul de control permite inspectorilor Serviciului de Protecție a Plantelor menționat anterior să efectueze inspecții ocazionale înaintea expedierii;
(c)
lemnul este însoțit de un „certificat de control al decojirii și găurilor cauzate de larve”, standardizat în conformitate cu programul menționat la litera (a) și în conformitate cu modelul prezentat de anexa la prezenta decizie, care este emis de o persoană autorizată de fabricile de cherestea sau expeditori să participe la programul respectiv aprobat de Serviciul Fitosanitar menționat anterior și care este completat potrivit instrucțiunilor stabilite de programul respectiv, după cum este tipărit pe verso-ul modelului.
În cazul în care „certificatul de control al decojirii și găurilor cauzate de larve” este emis de un expeditor, atunci acesta se bazează pe „certificatele de control al decojirii și găurilor cauzate de larve” furnizate acestuia de către fabricile atestate și/sau în urma inspecțiilor efectuate sub autoritatea sa.
Articolul 2
Fără a aduce atingere dispozițiilor stabilite la articolul 14 alineatul (5) din Directiva 77/93/CEE, statele membre comunică Comisiei, precum și celorlalte state membre toate cazurile de transporturi introduse în conformitate cu prezenta decizie, care nu respectă condițiile stabilite la articolul 1 alineatul (2) literele (a) și (c).
Articolul 3
Autorizația acordată la articolul 1 se aplică de la 1 iunie 1993. Aceasta poate fi revocată, în cazul în care se constată că condițiile stabilite la articolul 1 alineatul (2) sunt insuficiente pentru a se preîntâmpina introducerea de organisme dăunătoare sau în cazul în care nu sunt respectate. Autorizația acordată se revizuiește înainte de 1 aprilie 1995.
Articolul 4
Prezenta decizie se adresează statelor membre.
Adoptată la Bruxelles, 28 mai 1993.

Labels: 1
18
6